בס"ד

פיתוי הפיתוי (3)

מהר"ל תפארת ישראל פל"ב
אבל מה שכפה עליהם ההר, שלא יאמרו ישראל אנחנו קבלנו התורה מעצמנו. ואם לא היינו רוצים, לא היינו מקבלים התורה. ודבר זה לא היה מעלת התורה. כי התורה כל העולם תלוי בה. ואם לא היתה התורה, היה העולם חוזר לתהו ובהו (שבת פח א). ולפיכך אין ראוי שתהיה קבלת התורה בבחירת ישראל, רק שהיה הקדוש ברוך הוא מחייב ומכריח אותם לקבל התורה, שאי אפשר זולת זה, שלא יחזיר העולם לתהו ובהו... וכל דבר שהוא מוכרח ומחויב, אין כאן הסרה וביטול, אחר שהוא מוכרח. וכך מוכרח במדרש בפסוק (דברים כב, כט) "ולו תהיה לאשה לא יוכל שלחה כל ימיו". כשבא הקדוש ברוך הוא לתת תורה על הר סיני, כפה עליהם ההר כגיגית שיקבלו תורתו. וכיון שכך, הרי ישראל אנוסתו של הקדוש ברוך הוא, ואצל אנוסתו כתיב "ולו תהיה לאשה לא יוכל שלחה כל ימיו". ולא כן אצל מפתה. מפני שמשפט האונס כפי מה שהיה המעשה המאנס. כי המאנס היה מכריח הבתולה על האישות. וכל דבר שהוא מוכרח, הוא מחויב, ולכך "לא יוכל שלחה". כפי אשר הוא עושה בעצמו האישות ההכרחי, לכך לא יסור כלל. ולכך כפה השם יתברך עליהם הר כגיגית, להיות החבור הזה הכרחי. וכל זיווג וחבור הכרחי, אין סלוק והסרה, כמו שהוא אצל המאנס אשה.

לוינס: הסכמה ראשונית הזרה לתבונה (אך גם) לכפייה
ויתיצבו בתחתית ההר, אמר רב אבדימי בר חמא בר חסא: מלמד שכפה הקדוש ברוך הוא עליהם את ההר כגיגית, ואמר להם: אם אתם מקבלים התורה - מוטב, ואם לאו - שם תהא קבורתכם. 
בתחתית ההר או לרגלי ההר? הפרשן מדייק בלשון הכתוב. האם הוא נצמד לאות הכתובה? האם השפה העברית זרה לו? האם בגלל השכלתו הדלה הוא מייחס למילים משמעות מוחלטת בלי להתחשב בהקשר? או שמא רב אבדימי מעמיד פני תם כדי ללמד אותנו דבר?
...עם ישראל נמצא תחת ההר. ההר נהיה לגיגית הפוכה והוא מאיים להתמוטט על שבטי ישראל אם יסרבו לקבל את החוק. אכן, מצב נאה כדי להפעיל את הרצון החופשי!
...האם אתה כבר אחראי כשאתה בוחר להיות כזה? זו הבעיה המתעוררת בעקבות דברי רב אבדימי. האם החירות מתחילה במצב של חירות? על פי רב אבדימי, יש כאן מעגל קסמים... בחירת הקיום היהודי המיוחד, בחירת ה"חירות הקשה" להיות יהודי, נראית כבחירה בין הקיום הזה לבין המוות. מן הרגע הראשון, אין ברירה. "תורה או מוות" [...] אינה ברירה שהאדם חופשי לברור לעצמו. היא נכפית עליו בכוח... בראשית הייתה הכפייה... מדובר בהסכמה עתיקה יותר מזו שניתנת אחרי חקירה... התבונה מתייצבת על גבי הכפייה; [...] ההתגלות מתנה את הוודאות. התורה היא לפי זה התנאי הראשוני למחשבה החופשית... [היא] ההסכמה הראשונית, הזרה לתבונה... מושג ההסכמה המסמן דרך שלישית שאינה זהה עם חוסר תבונה, הסכמה כזו אינה זהה עם התבונה במשמעותה הפילוסופית (43-45)
אמר רב אחא בר יעקב: מכאן מודעא רבא לאורייתא
ולכן מובאת ההסתייגות הבאה: "מכאן מודעא רבא לאורייתא". אזהרה גדולה הוזהרנו: קבלנו את התורה תחת איום המוות, ולכן אנחנו פטורים מאחריות אם נעבור על מצוותיה... מי שקיבל בלי לחקור, או תחת כפייה, האם לא מסר את עצמו בידי הפיתויים האינסופיים של חוסר האחריות, בלי שום יכולת לעמוד מפניהם? (45)
אמר רבא: הדור קבלוה בימי אחשורוש, דכתיב "קיימו וקבלו היהודים", קיימו את שקבלו כבר
הדור קבלוה בימי אחשורוש – היהודים קיבלוה על עצמם בזמן מאוחר יותר, אחרי דורות רבים של היסטוריה יהודית. כמה נחמדה ההיסטוריה הזאת! אסתר – אבל גם המן: סכנות וניסים. כמה טוב להיות יהודי...! מלבד אם נחליט, אחרי תלאות שכאלה, לא לשחק עוד. מכאן ואילך נהיה פטורים מן הכל: מן הניצחון ומהמן, מן הנסים ומן האסונות... (45)
מגילת אסתר שמוזכרת כאן מספר כיצד נקבע חג לזכר הצלת פורים, עם מתנות לאביונים, משתה וקריאת המגילה. היהודים "קיימו וקבלו" את כל זה... הם קיימו לפני שקבלו. כאלף שנה אחרי מעמד הר סיני הקבלה הכפויה הפכה להסכמה חופשית. והנה, כשמעיינים בדבר, ההסכמה החופשית הזאת פירושה תחילה לעשות ואחר כך להצטרף... העשייה קודמת להצטרפות... החירות שעליה מדובר בספר היהודי הזה... מתחילה במצב של אי-חירות, שאינו לא חירות ולא עבדות: מעבר לחירות... אם לא תקבלו את התורה... לא תוכלו להתחיל את ההיסטוריה, לא תוכלו לנפץ את גוש המציאות הנהנית מעצמה, כמו המן השותה עם אחשורוש (46-47)
דאמר ריש לקיש: מאי דכתיב ויהי ערב ויהי בקר יום הששי, ה"א יתירה למה לי? - מלמד שהתנה הקדוש ברוך הוא עם מעשה בראשית, ואמר להם: אם ישראל מקבלים התורה - אתם מתקיימין, ואם לאו - אני מחזיר אתכם לתוהו ובוהו.
הקדמת ההסכמה לחירות אינה מבטאת רק אפשרות אנושית, אלא קובעת את מהות המציאות, ומשמעותה האחרונה של הבריאה גנוזה בה. משמע המציאות, משמע הבריאה, זה קיום התורה. העולם קיים כדי שיוכל הסדר האתי להתממש. מעשה קבלת התורה על ידי בני ישראל הוא המעשה הנותן למציאות משמעות. הפסוק מרחיב... את המצב שחקרנו אל כלל ההוויה: העולם האומלל הוכרח בזמנו לקבל את שעבודו לסדר המוסרי, והר סיני היה עבורו הזמן שבו הוכרעה השאלה – להיות או לא להיות... בעיית האונטולוגיה תבוא על פתרונה ביאור המעשה שבו קבלו בני ישראל  את התורה. על פי הנחתנו, זה מעשה ההתגברות על פיתוי הרוע על ידי פרישה מפיתוי הפיתוי (48-49)

לוינס2: ההתעלות והנפילה
דרש רבי סימאי: בשעה שהקדימו ישראל נעשה לנשמע, באו ששים ריבוא של מלאכי השרת, לכל אחד ואחד מישראל קשרו לו שני כתרים, אחד כנגד נעשה ואחד כנגד נשמע...
אמר רבי אלעזר: בשעה שהקדימו ישראל נעשה לנשמע יצתה בת קול ואמרה להן: מי גילה לבני רז זה שמלאכי השרת משתמשין בו? דכתיב ברכו ה' מלאכיו גברי כח עשי דברו לשמע בקול דברו, ברישא עשי, והדר לשמע.
קבלתה של התורה קודמת להכרתה. יש כאן שערורייה עבור ההיגיון, ויש כאן מקום לחשוב שמדובר באמונה עיוורת או בביטחון ילדותי תמים; אבל זו גם תכונתה של כל עשייה בעלת שאר-רוח... רבי סימאי מדגיש את המופלא בדיבר המקראי הזה... האם ברור שבני ישראל דברו כנגד כל היגיון וכנגד כל תבונה נבונה? ייתכן כי רצו להביע את אמונם; מתוך אמון במי שמדבר אנחנו מבטיחים לקיים, ועכשיו נשמע את מה שהוא אומר. [אולי] אין כאן שום פרדוקס מלבד התעוררות האמון? ובכל זאת התלמוד קורא כמה שורות אחר כך להפיכת הסדר הפרדוקסלית הזאת בשם "רז של מלאכי השרת"... לא מדובר על הפיכת העשייה לסוג של הבנה, אלא על סוג של הבנה החושפת את המבנה העמוק של הסובייקטיביות... ולכן חשוב כל כך להראות שהפיכת הסדר היא עקרונית (49-50)
חכמי התלמוד עודם משתאים מהסדר הפרדוקסלי של ה"נעשה ונשמע"... מדובר ברז של מלאכים ולא בהכרה ילדותית. עם ישראל גילה את סודם של השכלים הנבדלים... סדר הקיום המלאכי (53)
באו ששים ריבוא של מלאכי השרת, לכל אחד ואחד מישראל קשרו לו שני כתרים, אחד כנגד נעשה ואחד כנגד נשמע. וכיון שחטאו ישראל, ירדו מאה ועשרים ריבוא מלאכי חבלה, ופירקום. שנאמר ויתנצלו בני ישראל את עדים מהר חורב. אמר רבי חמא ברבי חנינא: בחורב טענו, בחורב פרקו.
התלמוד מעוניין במיוחד לקרב את ההתעלות בסיני/חורב, לנפילה. הן מתרחשות כמעט באותו רגע: בחורב היהודי מתקשט ומתפשט. הבחירה המעולה, שהקדימה נעשה לנשמע, אינה מונעת את הנפילה: היא לא מעניקה חסות בפני הפיתוי, אלא בפני פיתוי הפיתוי. [ולכן] החטא עצמו אינו משחית את השלמות, את ה"תמימות" שבאה לידי ביטוי בסדר שבו ה"נעשה" קודם ל"נשמע". מדובר בחטא שבא כמובן בעקבות פיתוי, אך הוא לא מתפתה מן הפיתוי: הוא לא מערער על ודאות הטוב והרוע. זה חטא עצוב, בלי כתרים... לכן החוטא יכול לשוב... הם לא יכלו שלא להרגיש את דבקותם המקורית בטוב, שבגללה אמרו "נעשה ונשמע"... הרוע יכול לכרסם בדבקות הבלתי-מותנית הזו בטוב בלי להשחית אותה, שכן דבקות זו... דוחה כל אפשרות של יציאה על מחוץ לתחום השיפוט של המוסר בסיוע פיתוי הפיתוי... לא מן הנמנע שקיימת אמנה עם הטוב לפני הברירה בין טוב לרע (50-51)


לוינס3: הדבקות, או הגירוד עד זוב דם
ההוא מינא דחזייה לרבא דקא מעיין בשמעתא, ויתבה אצבעתא דידיה תותי כרעא, וקא מייץ בהו, וקא מבען אצבעתיה דמא, אמר ליה: עמא פזיזא דקדמיתו פומייכו לאודנייכו, אכתי בפחזותייכו קיימיתו! ברישא איבעיא לכו למשמע, אי מציתו - קבליתו, ואי לא - לא קבליתו. - אמר ליה: אנן דסגינן בשלימותא - כתיב בן תמת ישרים תנחם הנך אינשי דסגן בעלילותא - כתיב בהו וסלף בוגדים ישדם.
המחזה אינו מעודד: היינו מצפים למצוא את רבא מהרהר, כשהוא מלטף את זקנו או חוכך בידיו. אבל רבא מגרד את רגלו עד זוב דם: עד כי כך שקוע הוא בתלמודו!
כבדרך מקרה, הגירוד עד זוב דם מבטא אולי את הדרך שבה חייבים לגרד את שכבות הטקסט כדי להגיע עד החיים הגנוזים בו. רבים מכם יחשבו בצדק שברגע זה עצמו אני מגרד את הטקסט כדי להקיז את דמו. אני מקבל את האתגר! אבל האם מעשה הקריאה שונה מן הלחץ הזה המופעל על הטקסט? אם היא מבוססת על אמון הקורא ביוצר, כופה הקריאה על המילים לגלות את הסוד שהזמן והמוסכמות כיסו מן הרגע שבו יצאו המילים לאור ההיסטוריה. צריך לגרד כדי להוריד את השכבה הזאת השוחקת אותן (54-55)
[...] הבנה החושפת את המבנה העמוק של הסובייקטיביות – זו התמימות המופיעה בסוף הסוגיא (50); התום משמש כאן כעקרון הכרה ולא כעיקרון התנהגות... הסובייקטיביות המתאימה לאמת היא זו שמקיימת אתה אמנה לפני הופעת האמת במושג מסוים (55)
 
ולאן מוליך התום הזה? ... אל קבלת ההתגלות. יחס כזה הוא בהכרח יחס לאישיות מסוימת, יחס לזולת. התורה ניתנת בהארת פנים. התגלות הזולת היא מיניה וביה אחריותי על הזולת; ראיית הזולת היא מלכתחילה התחייבות כלפיו...
השומע את הקול המדבר אליו, מקבל מיניה וביה התחייבות ביחס למי שמדבר אליו. המובנות אינה מתחילה עם הוודאות העצמית, עם התאמת העצמי עם עצמו, המעניקה לו ארכה ומוסר זמני כדי שיוכל לנסות את הכל ולהתפתות מן הכל (56)
הטוב אינו נותן למקבל אותו זמן להתעכב ולחקור. הדחיפות כאן... מעידה... על אחריות שאי אפשר לדחותה, מעבר לכל התחייבות. לא מן הנמנע שכאן מתחיל הערעור על ה"אני הנפרד לגמרי", המתיימר לשמור על סוד הסובייקטיביות (54)
אבל ה"נעשה" אינו מבטל את ה"נשמע". הנאמנות הקודמת לכל איננה תמימות: היא מסוגלת וחייבת להיות שיח וספר המעורר דיונים... תמימות שאיננה תמימה, יושרה בלי סכלות, יושרה מוחלטת שפירושה גם ביקורת עצמית מוחלטת... זו תנועה אל הזולת שאינה חוזרת אל נקודת מוצאה (56-57) 

